Metallvannymfer (overfamilie)

metallvannymfer 
 Lestoideidae 
 Megapodagrionidae 
 Perilestidae  
 Pseudolestidae  
 Chorismagrionidae 
 Synlestidae  
 Hypolestidae

Metallvannymfer (Lestoidea) er en delgruppe av øyenstikkere, (Odonata). Metallvannymfer regnes blant de mest primitive delgruppene blant insektene.

Metallvannymfer er de «små», vanligvis mye mindre enn øyenstikkere og libeller.  Men de er allikevel langt større enn de fleste andre insekter.  Kroppen er mellom 40 og 100 millimeter hos de fleste artene. Størrelsen varierer mellom de ulike artene.

Metallvannymfer har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier).

Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

De er utbredt i hele verden unntatt i Antarktis og Arktis.  De fleste arter finnes i varmere strøk.

Systematisk inndeling 

 ordenen øyenstikkere, (Odonata)  
 delgruppe vannymfer (Zygoptera)  
 overfamilie   metallvannymfer, (Lestoidea)
 familie metallvannymfer (Lestidae) – finnes i Europa, to arter i Norge
 familie Lestoideidae – bare i Queensland, Australia, nå gjerne regnet til Hypolestidae
 familie Megapodagrionidae – ikke i Europa 
 familie Perilestidae – ikke i Europa 
 familie Pseudolestidae – ikke i Europa 
 familie Chorismagrionidae – bare én art i Queensland, Australia 
 familie Synlestidae – ikke i Europa 
 familie Hypolestidae – ikke i Europa

Kilder 
 Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr.
 Sahlén, Göran. 1996. Sveriges Trollsländor. Feltbiogerna. 165 sider. ISBN 91-85094-43-9 
 Lestoidea - http://www.taxonomy.nl

Eksterne lenker 
 
  www.nhm.uio.no/norodo/  – Et norskspråklig nettsted om norske øyenstikkere.

Øyenstikkere